அடையாளம் தெரியாத நபர்களால் பெங்களூரில் உள்ள தனது வீட்டில் அண்மையில் சுட்டுக் கொல்லப்பட்ட பத்திரிகையாளர் கௌரி லங்கேஷ் மற்றும் அவரது முன்னாள் கணவரும் நெருங்கிய நண்பருமான சித்தானந்த் ராஜகட்டா இருவருக்கும் இடையே சில மாதங்களுக்கு முன்பு நிகழ்ந்த உரையாடல் இது. உன்னைவிட நீண்டகாலம் வாழ்ந்து காண்பிக்கிறேன் என்ற கௌரி தற்போது உயிருடன் இல்லை. கௌரி லங்கேஷ் படுகொலை செய்யப்பட்டதற்கு எதிரான கண்டனக் கூட்டத்தில் பங்கெடுத்துக் கொண்ட கௌரியின் நீண்ட கால நண்பரும் சக பத்திரிகையாளருமான சிவசுந்தர் கௌரி பற்றிய உரையாடலின்போது இதைப் பகிர்ந்துகொண்டார்.